|  |  |
| --- | --- |
| ГРБОВИ ЗА МЕМОРАНДУМ | Szerb KöztársaságVajdaság Autonóm TartományTartományi Oktatási, Jogalkotási, Közigazgatási ésNemzeti Kisebbségi – Nemzeti Közösségi TitkárságMihajlo Pupin sugárút 16., 21000 ÚjvidékTel.: +381 21 487 4502; ounz@vojvodinа.gov.rs |
|  | SZÁM: 128-451-2153/2023-01 | DÁTUM: 2023. 03. 22. |

 A Vajdaság autonóm tartományi általános és középfokú oktatás és nevelés, valamint a diákjólét területére vonatkozó programok és projektek finanszírozására és társfinanszírozására irányuló költségvetési eszközök odaítéléséről szóló tartományi képviselőházi rendelet (VAT Hivatalos Lapja, 14/2015. és 10/2017. szám) 2. és 5. szakasza, továbbá a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság autonóm tartományi általános és középfokú oktatás és nevelés területére vonatkozó programok és projektek finanszírozására és társfinanszírozására való odaítéléséről szóló szabályzat (VAT Hivatalos Lapja, 7/2023. szám) 3. szakasza alapján, figyelemmel a Vajdaság Autonóm Tartomány 2023. évi költségvetéséről szóló tartományi képviselőházi rendeletre (VAT Hivatalos Lapja, 54/2022. szám) a tartományi oktatási, jogalkotási, közigazgatási és nemzeti kisebbségi – nemzeti közösségi titkár

**PÁLYÁZATOT**

**hirdet**

**AZ ÁLTALÁNOS ÉS KÖZÉPFOKÚ OKTATÁS SZÍNVONALÁNAK EMELÉSÉRE IRÁNYULÓ, VAJDASÁG AUTONÓM TARTOMÁNY TERÜLETÉN MŰKÖDŐ ÁLTALÁNOS ÉS KÖZÉPISKOLÁKBAN A DIÁKOK BIZTONSÁGÁT NÉPSZERŰSÍTŐ ÉS ELŐMOZDÍTÓ PROGRAMOK ÉS PROJEKTEK 2023. ÉVI FINANSZÍROZÁSÁRA ÉS TÁRSFINANSZÍROZÁSÁRA**

A Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbiakban: Titkárság), a 2023. évi Pénzügyi tervvel összhangban, az általános és középfokú oktatás színvonalának emelésére irányuló, Vajdaság Autonóm Tartomány területén működő általános és középiskolákban a diákok biztonságát népszerűsítő és előmozdító programok és projektek finanszírozására és társfinanszírozására **5.000.000,00 dinárt** irányoz elő, amelyből **3.500.000,00 dinárt az általános iskolák részére és 1.500.000,00 dinárt a középiskolák részére** határoz meg.

Pályázati jogosultsággal a Szerb Köztársaság, az autonóm tartomány vagy a helyi önkormányzat által alapított, Vajdaság Autonóm Tartomány területén működő általános és középiskolák rendelkeznek.

**AZ ESZKÖZÖK RENDELTETÉSE**

A feltüntetett eszközök az általános és középfokú oktatás oktatási - nevelési folyamata színvonalának emelésére, a Vajdaság Autonóm Tartomány területén működő általános és középiskolákban a diákok biztonságát népszerűsítő és előmozdító programok és projektek 2023. évi finanszírozására és társfinanszírozására irányulnak, éspedig:

1. olyan projektekre/programokra, amelyek a pszichoaktív anyagokkal való visszaélés elleni védelemmel, az erőszak, a bántalmazás és az elhanyagolás elleni védelemmel, valamint a kockázatos magatartás egyéb formáival kapcsolatos ismeretek és készségek fejlesztését befolyásolják a gyermekek és fiatalok körében, a gyakorlati iskolai műhelyekre és a külső védőhálózatokra (diákok, tanárok, szülők és a külső védőháló tagjai),
2. olyan projektekre/programokra, amelyek hozzájárulnak a tanárok és a szülők ismereteinek és készségeinek bővítéséhez a gyermekek pszichoaktív anyagokkal való visszaéléstől való megvédése, az erőszak, a visszaélés és az elhanyagolás, valamint a kockázatos viselkedés egyéb formái elleni védelem területén, beleértve a diákok biztonsága területén lévő jó gyakorlati példák cseréjére irányuló projekteket is (szülők, tanárok és a külső védőháló),
3. olyan projektekre/programokra, amelyek hozzájárulnak a faji, nemzeti, kulturális, nyelvi, vallási, társadalmi, nemi és életkori egyenlőség, a tolerancia és a sokszínűség fejlesztéséhez és tiszteletben tartásához.

**AZ ESZKÖZÖK ODAÍTÉLÉSÉNEK MÉRCÉI**

Az odaítélendő eszközök mértékének meghatározásakor a Szabályzattal összhangban a következő mércéket kell alkalmazni:

1. a külső védőháló programtevékenységbe való bevontságának foka,
2. a programok összehangoltsága az Oktatási Minisztérium utasításaival és a diákok biztonsága területén lévő kapcsolódó stratégiákkal,
3. a célcsoport (diákok és szülők) bevontsági foka, amely részére a programot/projektet szánják,
4. a nevelő-oktató munka előmozdításához hozzájáruló programok/projektek megvalósítása alkalmával szerzett eddigi tapasztalatok,
5. az intézmény székhelye szerinti helyi önkormányzat fejlettségi foka,
6. a programtevékenység, illetve a projekt tekintetében más finanszírozási források megléte,
7. a Vajdaság AT költségvetéséből az előző években odaítélt eszközök sikeres teljesítése a költségvetési eszközök rendeltetésszerű és törvényes felhasználásáról szóló jelentéssel és bizonyítékokkal alátámasztva,
8. a programtevékenységek és projektek túlnyomórészt a folyó költségvetési évben való megvalósításának lehetősége.

**A PÁLYÁZÁS MÓDJA**

 A pályázati kérelmet írásban, a Titkárság honlapján közzétett egységes űrlapon kell benyújtani. **Egy jogi személy legfeljebb két kérelmet nyújthat be.** A pályázati kérelemhez az alábbi dokumentációt kell mellékelni:

1. az adószámról szóló igazolás fénymásolatát,
2. írásos nyilatkozatot, illetve bizonyítékot a Vajdaság AT költségvetéséből az előző években odaítélt eszközök sikeres megvalósításáról,
3. írásos nyilatkozatot, illetve bizonyítékot a programtevékenységek és projektek egyéb finanszírozási forrásainak meglétéről,
4. írásos nyilatkozatot arról, hogy a programtevékenységek túlnyomórészt a folyó költségvetési évben valósulnak meg.

A Titkárság fenntartja jogát, hogy szükség szerint a kérelmezőtől kiegészítő dokumentációt vagy tájékoztatást kérjen.

Ha a kérelmet az arra felhatalmazott személy írja alá, abban az esetben szükséges mellékelni a megfelelő meghatalmazást.

A felhasználóknak odaítélendő eszközökről a beérkezett kérelmeket vizsgáló Pályázati Bizottság javaslata alapján a tartományi titkár dönt.

A Bizottság nem veszi figyelembe: a hiányos kérelmeket, a késve érkező kérelmeket, a nem engedélyezett kérelmeket (illetéktelen személyek és a pályázatban nem előirányozott alanyok által benyújtott kérelmeket), azokat a kérelmeket, amelyek a pályázatban előirányozott rendeltetésekre nem vonatkoznak, a projekt megvalósításával kapcsolatos felszerelés beszerzésére vagy karbantartására vonatkozó kérelmeket, azon felhasználók kérelmeit, akik pénzügyi és leíró jelentéssel nem igazolták az előző időszakban odaítélt eszközöket, azon felhasználók kérelmeit, akik az előző pályázati időszakban megvalósított programokról/projektekről szóló leíró/pénzügyi jelentést az előirányozott határidőben nem küldték meg, azokat a programokat, illetve projekteket, amelyeket a költségvetési év folyamán túlnyomórészt nem lehet megvalósítani.

A pályázat eredményeit a Titkárság honlapján közzé kell tenni.

**A pályázati kérelmek benyújtási határideje 2023. 04. 07.**

A pályázatokat a szükséges dokumentációval az alábbi címre kell benyújtani:

Tartományi Oktatási, Jogalkotási, Közigazgatási

és Nemzeti Kisebbségi – Nemzeti Közösségi Titkárság

Pályázat az általános és középfokú oktatás színvonalának emelésére irányuló, Vajdaság Autonóm Tartomány területén működő általános és középiskolákban a diákok biztonságát népszerűsítő és előmozdító programok és projektek 2023. évi finanszírozására és társfinanszírozására

Mihajlo Pupin sugárút 16. szám,

21000 Újvidék

(*Pokrajinski sekretarijat za obrazovanje, propise, upravu*

*i nacionalne manjine-nacionalne zajednice*

*„****Konkurs za finansiranje i sufinansiranje programa i projekata za podizanje kvaliteta osnovnog i srednjeg obrazovanja - promovisanje i unapređenje bezbednosti učenika u osnovnim i srednjim školama na teritoriji AP Vojvodine u 2023. godini“***

*Bulevar Mihajla Pupina 16*

*21000 Novi Sad*)

A kérdőív űrlapja **2023. március 22-től** letölthető a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság hivatalos honlapjáról: [**www.puma.vojvodina.gov.rs**](http://www.puma.vojvodina.gov.rs/)**.**

A pályázattal kapcsolatos információk az alábbi telefonszámokon kaphatók: 021/ 487 4502.

Szakállas Zsolt,

TARTOMÁNYI TITKÁR